google/wiki40b huggingface dataset:
कपार्ट

भारत के ग्रामीण विकास में स्‍वयंसेवी क्षेत्र की महत्‍वपूर्ण भूमिका है जो समुदाय और व्‍यक्तियों के बीच बदलाव की पहल और विशिष्‍ट मुद्दों के प्रत्‍यक्ष कार्यान्‍वयन के जरिए कार्य करता है। कपार्ट (लोक कार्यक्रम और ग्रामीण प्रौद्योगिकी विकास परिषद) ग्रामीण विकास मंत्रालय के निर्देशों के अंतर्गत कार्य करता है। आज यह संस्‍था भारत में ग्रामीण विकास को फैलाने में बड़ा योगदान करती है। समस्‍त देश में 12,000 स्‍वयंसेवी संगठनों द्वारा बड़े पैमाने पर विकास कार्यक्रमों को आरंभ किया गया है
कपार्ट की स्‍थापना दो ए‍‍जेंसियों को मिला कर हुई हैं – 'काउंसिल ऑफ एडवांसमेंट फॉर रूरल टेक्‍नोलॉजी' (सीएआरटी) तथा पीपल्‍स एक्‍शन फॉर डेवलपमेंट (पीएआईडी)। कपार्ट 1980 के संस्‍था पंजीकरण अधिनियम के अंतर्गत एक स्‍वायत्त संस्‍था मानी गई।
कपार्ट की सप्‍तम योजना के प्रस्‍तुतीकरण में स्‍वयंसेवी क्षेत्र की संस्‍थाओं को 1986 में औपचारिक पहचान मिली जब ग्रामीण क्षेत्रों के विकास में सहायक सरकारी तथा स्‍वयंसेवी क्षेत्र के संगठनों के बीच सहायक समितियों के वर्गीकरण तथा सामंजस्‍य के लिए सहयोग किया गया।
यहूदी मंदिर

यहूदी मंदिर (यूनानी में: συναγωγή लिप्यन्तरण स्यानागोगी, अर्थ "उपासनागृह"; בית כנסת beyt knesset, अर्थ "सभागृह"; בית תפילה beyt t'fila, अर्थ "प्रार्थना गृह"; שול shul; אסנוגה esnoga; קהל kal) यहूदीयों के प्रार्थना स्थल को कहते हैं।
यहूदी मंदिरों में सामान्यतः प्रार्थना के लिए एक विशाल गृह (मुख्य पुजा स्थल) होता है जिसके अध्ययन और कभी-कभी सामाजिक कार्यों एवं कार्यालयों के रूप में साथ में छोटे मकान भी हो सकते हैं।
यहूदी मंदिर को ऐसे पवित्र रिक्त स्थान माना जाता है जिन्हें केवल पूजा के लिए काम में लिया जाता है; यद्दपि यहूदी मंदिर आवश्यक रूप से पूजास्थल नहीं होते।
सिल्भर(II) फ्लोराइड

सिल्भर (II) फ्लोराइड एक अकार्बनिक यौगिक है।
खीचीया

खीचीया एक प्रकार का पकवान है जो ज्यादातर राजस्थान में ही बनाया जाता है। खीचीया ज्यादातर गेहूँ तथा चावल के आटे से बनाया जाता है।
ब्रह्मबान्धव उपाध्याय

ब्रह्मबान्धव उपाध्याय (बांग्ला: ব্রহ্মবান্ধব উপাধ্যায় ब्रॉह्मोबान्धॉब् उपाद्धैय) (1861-1907) बंगाली राष्ट्रवादी, धर्मसुधारक, पत्रकार, कैथोलिक सन्यासी। ईसाई एवं हिन्दू सम्वाद के प्रणेता एवं पूर्ण स्वराज का आह्वान करने वाले प्रारम्भिक नेताओं में से एक।

आरम्भिक जीवन

ब्रह्मबान्धव उपाध्याय (वास्तविक नाम: भवानीचरण बंधोपाध्याय, बांग्ला: ভবানীচরণ বন্ধোপাধ্যায় भोबानिचोरॉण् बॉन्धोपाद्धैय) ने 11 फ़रवरी को बंगाल के एक प्रतिष्ठित ब्राह्मण परिवार में जन्म लिया। उनके पिता ब्रिटिश पुलिस अधिकारी थे तथा चाचा रेवरंड कालीचरण बैनर्जी मसीही धर्मप्रचारक तथा राष्ट्रवादी नेता थे। आरंभ में वे अपने चाचा के धर्मपरिवर्तन से रुष्ट थे परंतु जब उन्होंने देखा कि ईसाई बन जाने के बावजूद उनका रहन-सहन, खान-पान, पहनावा इत्यादि एक ठेठ बंगाली का सा था तो उन्होंने ईसाई धर्म तथा पश्चिमी संस्कृति में अंतर को समझ लिया। अपने चाचा के प्रारंभिक प्रभाव के बाद उन पर सबसे अधिक प्रभाव केशब चंद्र सेन का था जिन्हें उन्होंने सबसे महान भारतीय कहकर भी संबोधित किया है। 1887 में वे केशब के नब बिधान संगठन के सदस्य बने। इसी बीच वे कैथोलिक एवं एंग्लीकन मिशनरियों के सम्पर्क में भी आए। 1888 में ब्रह्मो मिशनरी के रूप में वे सिंध पहुंचे। उन दिनों इनके पिता की नियुक्ति सिंध में ही थी जो संयोगवश बीमार चल रहे थे। उनकी सेवा करते हुए उन्होंने फा डी ब्रूनो की पुस्तक कैथोलिक बिलीफ़ का अध्ययन किया। फरवरी 1889 में एक एंग्लीकन पादरी ने उन्हें बपतिस्मा दिया परंतु भवानी ने साफ़ कर दिया कि हालांकि यह कदम यीशु मसीह में उनके विश्वास को दर्शाता है परंतु इससे वे एंग्लीकन चर्च के सदस्य नहीं बन जाएंगे। कुछ लोगों का मानना है कि इसकी एक राष्ट्रवादी वजह थी। वे हाकिमों की कलीसिया का हिस्सा नहीं बनना चाहते थे। उसी वर्ष सितंबर में वे कैथोलिक कलीसिया के सदस्य बने।

कैथोलिक संन्यासी

जनवरी 1894 में उन्होंने एक पर्चा सोफ़िया प्रकाशित करना शुरू किया। एक हिन्दू संन्यासी के समान भगवे वस्त्र पहने तथा अपना नया नाम ब्रह्मबान्धव उपाध्याय धारण किया।
उपाध्याय ने यीशु वन्दना में संस्कृत भजन की भी रचना की जो आज भी मसीही मण्डलियों में मूल संस्कृत तथा अनुवाद में गाया जाता है। इस भजन में वे यीशु को नरहरि कह कर सम्बोधित करते हैं। 
उपचितचिरचिन्मुकुरित प्रतिबिम्बित

ब्रह्मपरात्पररूप

जय देव जय देव नरहरे

कनकुमारीबालक भवचालक

निर्गुणगुणाभिराग

जय देव जय देव नरहरे

पण्डितमण्डलमण्न भयखण्डन

दण्डितभण्डनभूत

जय देव जय देव नरहरे

आधिव्याधिविताड़न परसेवन

पावनलीलाखेल

जय देव जय देव नरहरे

विनिवेदितनिजवदन बलिजीवन

कृतकिल्विषविषनाश

जय देव जय देव नरहरे

ललितदयितहृद्रंजन नयनांजन

सुदलितकालकराल

जय देव जय देव नरहरे
रेडक्लिफ़, क्वींसलैंड

'रेडक्लिफ़' [के एक आवासीय उपनगर है [Moreton बे]] उत्तरी क्षेत्र में पूर्व की ओर [की [रेडक्लिफ़ सिटी, क्वींसलैंड | रेडक्लिफ़ प्रायद्वीप]], लगभग 28 किलोमीटर उत्तर पूर्वोत्तर [[ब्रिस्बेन के] ], [के राज्य की राजधानी [क्वींसलैंड]] [, [ऑस्ट्रेलिया]].
कारण इसका हिस्सा बनने के लिए जनसंख्या के मामले में शहर, रेडक्लिफ़ ब्रिस्बेन के सांख्यिकीय विभाजन का हिस्सा है।
शहर के नाम रेड क्लिफ प्वाइंट द्वारा Explorer जॉन Oxley से नाम "स्रोत". रेडक्लिफ़ है क्वींसलैंड 1824 में पहली उपनिवेश बन गया, लेकिन यह जल्दी ही [के लिए छोड़ दिया गया था [ब्रिस्बेन]].
1880s से रेडक्लिफ़ एक लोकप्रिय "समुद्र तटीय सैरगाह रहा है" ब्रिस्बेन को अपनी निकटता के कारण स्थान.
फ़तेहपुर सीकरी

इतिहास

मुगल बादशाह बाबर ने राणा सांगा को सीकरी नामक स्थान पर हराया था, जो कि वर्तमान आगरा से 41 कि०मि० है। फिर अकबर ने इसे मुख्यालय बनाने हेतु यहाँ किला बनवाया, परंतु पानी की कमी के कारण राजधानी को आगरा का किला में स्थानांतरित करना पडा़। आगरा से ३७ किलोमीटर दूर फतेहपुर सीकरी का निर्माण मुगल सम्राट अकबर ने कराया था। एक सफल राजा होने के साथ-साथ वह कलाप्रेमी भी था। १५७०-१५८५ तक फतेहपुर सीकरी मुगल साम्राज्‍य की राजधानी भी रहा। इस शहर का निर्माण अकबर ने स्‍वयं अपनी निगरानी में करवाया था। अकबर नि:संतान था। संतान प्राप्ति के सभी उपाय असफल होने पर उसने सूफी संत शेख सलीम चिश्‍ती से प्रार्थना की। इसके बाद पुत्र जन्‍म से खुश और उत्‍साहित अकबर ने यहाँ अपनी राजधानी बनाने का निश्‍चय किया। लेकिन यहाँ पानी की बहुत कमी थी इसलिए केवल १५ साल बाद ही राजधानी को पुन: आगरा ले जाना पड़ा।
बड़े दिल वाला

संक्षेप

विधुर व्यवसायी श्री सिन्हा (प्राण) दो बेटियों, जूही (सारिका) और रश्मि (टीना मुनीम) के साथ बहुत अमीर जीवन शैली जीते हैं। दोनों विवाह योग्य उम्र की हैं और वह चाहते हैं कि उनकी शादी भी उतने ही धनी परिवारों में हो। जूही को विजय कुमार गुप्ता (ऋषि कपूर) नाम के एक मध्यमवर्गीय युवक से प्यार हो जाता है, जो सिन्हा को बिल्कुल पसंद नहीं आता है। वह दंपति को आशीर्वाद देने से इनकार कर देते हैं, उन्हें मजबूरन भाग जान पड़ता है। 
वर्षों बाद विजय और जूही एक युवा लड़के के माता-पिता बन जाते हैं, मुन्ना। सिन्हा उन्हें माफ कर देते हैं और उन्हें घर लौटने के लिए कहते हैं। जिस ट्रेन में वे यात्रा कर रहे थे वह दुर्घटनाग्रस्त हो जाती है और बचे हुए लोगों में विजय और उनका बेटा हैं। दुखी सिन्हा मुन्ना और विजय का स्वागत करता है, विजय को अपने बेटे के रूप में मानता है, उसे व्यवसाय चलाने के साथ-साथ उसे अपनी संपत्ति का उत्तराधिकारी बनाने का फैसला करता है। जब रश्मि घर लौटती है, तो वह पहले विजय से आशंकित होती है, फिर उसे उससे प्यार हो जाता है। देखें कि क्या होता है जब डॉ. जोशी नाम का एक व्यक्ति जूही को घर लाता है, और इसका असर हर किसी पर पड़ेगा, खासकर जब उन्हें पता चलेगा कि ...
१४४६ ईसा पूर्व

१४४६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४४६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मोनोगन

मोनोगन (Monogon/Henagon)रेखागणित में एक शीर्ष और एक भुजा या कोर से बनी आकृति को मोनोगन कहते हैं. इसलिए परिभाषा के अनुसार प्रत्येक मोनोगन सम मोनोगन होता है।

इयूक्लिडियन ज्यामिति में

एक शीर्ष और एक सरल रेखा से बना मोनोगन(Monogon) संभव नहीं है इसमें रेखा के दोनों सिरे एक बिंदु पर (coincide) ही होंगे।

गोलीय ज्यामिति में

गोलीय ज्यामिति में मोनोगन बनाया जा सकता है। भूमध्य रेखा पर किसी बिंदु पर ३६० अंश घूमने पर मोनोगन की कल्पना की जा सकती है। सजावट में यदि किसी वृत्त की परिधि पर एक बिंदु लेकर ३६० अंश घूमने पर जो बन्द आकृति मिलती है इसे मोनोगन कहेंगे।

इसे भी देखें

डाइगोन (Digon)
उच्चबिन्दु प्राप्ति

उच्चबिन्दु प्राप्ति (Highpointing) एक खेल है जिसमें किसी भी परिभाषित भौगोलिक क्षेत्र के सबसे ऊँचे बिन्दु तक पहुँचने की चेष्टा की जाती है। पर्वतारोहण में शिखर प्राप्ति इसका एक विशेष उदाहरण है।
क्रीमिया

क्रीमिया या क्राईमिया (अंग्रेज़ी: Crimea, क्राईमिया; रूसी: Крым, क्र्यिम; यूक्रेनी: Крим, क्रिम) पूर्वी यूरोप में युक्रेन देश का एक स्वशासित अंग है जो उस राष्ट्र की प्रशासन प्रणाली में एक 'स्वशासित गणराज्य' का दर्जा रखता है। यह कृष्ण सागर के उत्तरी तट पर स्थित एक प्रायद्वीप (पेनिनसुला) है। इस क्षेत्र के इतिहास में क्रीमिया का महत्व रहा है और बहुत से देशों और जातियों में इस पर क़ब्ज़े को लेकर झड़पें हुई हैं। 18 मार्च 2014 को रूसी राष्ट्रपति व्लादिमीर पुतिन क्रीमिया को रूसी संघ में मिलाने के प्रस्ताव पर हस्ताक्षर कर दिए। इसके साथ ही क्रीमिया रूसी संघ का हिस्सा बन गया है।

भूगोल और लोग

क्रीमिया का क्षेत्रफल २६,२०० वर्ग किमी (१०,१०० वर्ग मील) है। इसपर स्थित प्रान्त की राजधानी सिमफ़रोपोल (Сімферополь, Simferopol) है। इसपर कभी क्रीमियाई तातारों की बहुतायत थी लेकिन जोसेफ़ स्टालिन के ज़माने में उन्हें ज़बरदस्ती मध्य एशिया भेज दिया गया। समय के साथ उनमें से कुछ वापस आ गए हैं और अब तातार लोग इस प्रायद्वीप की आबादी का १३% हैं। वर्तमान में इस क्षेत्र का सबसे बड़ा समुदाय रूसी लोग हैं।

इतिहास

यूनानी, स्किथी, गोथ, हूण, ख़ज़र, बुलगार, उसमानी तुर्क, मंगोल और बहुत से अन्य साम्राज्यों ने वक़्त-वक़्त पर क्रीमिया पर क़ब्ज़ा जमाया है। १८ वीं सदी के बाद इसपर रूसी साम्राज्य का अधिकार बन गया और फिर १९१७ की सोवियत क्रांति के बाद यह सोवियत संघ का हिस्सा बना। २० वीं सदी के अंत में युक्रेन आज़ाद हुआ और तब से यह उस राष्ट्र का हिस्सा है।

क्रीमिया संकट

26 फ़रवरी 2014 को हथियारबंद रूस समर्थकों ने यूक्रेन के क्रीमिया प्रायद्वीप में संसद और सरकारी इमारतों पर को कब्जा कर लिया। २ मार्च को रूस की संसद ने भी राष्ट्रपति पुतिन के यूक्रेन में रूसी सेना भेजने के निर्णय का अनुमोदन कर दिया।इसके पीछे तर्क दियागया कि वहां रूसी मूल के लोग बहुतायत में हैं जिनके हितों की रक्षा करना रूस की जिम्मेदारी है। दुनिया भर में इस संकट से चिंता छा गई और कई देशों के राजनयिक अमले हरकत में आ गए।
6 मार्च को क्रीमिया की संसद ने रूसी संघ का हिस्सा बनने के पक्ष में मतदान किया।जनमत संग्रह के परिणामों को आधार बनाकर 18 मार्च 2014 को क्रीमिया को रूसी फेडरेशन में मिलाने के प्रस्ताव पर रूस के राष्ट्रपति व्लादिमीर पुतिन ने हस्ताक्षर कर दिए। इसके साथ ही क्रीमिया रूसी फेडरेशन का हिस्सा बन गया है। उल्लेखनीय है कि क्रीमिया 18वीं सदी से रूस का हिस्सा रहा है लेकिन 1954 में तत्कालीन रूसी नेता ख्रुश्चेव ने यूक्रेन को भेंट के तौर पर क्रीमिया दिया था।
निकल-६०

निकल-६०, निकल धातु का एक स्थिर समस्थानिक होता है।
डीहपुर गाँव, बीरपुर (बेगूसराय)

भूगोल

YANHA KI BHUMI UCCHI H AND YA THREE RIVER SA GHRI HUI H

जनसांख्यिकी

2000

यातायात

BUS ,BIKE ,CYCLE,

आदर्श स्थल

KALI ASTHAN, SCHOOL

शिक्षा

8 CLASS TAK SCHOOL
माइक पेन्स

निजी जीवन

माइक पेन्स का जन्म कोलंबस,इंडियाना में  ७ जून सन १९५९ को हुआ।  उनके पिता अमेरिकी सेना में थे और कोरियाई युद्ध में बहादुरी के लिए उन्हें  १९५३ में कांस्य पदक दिया गया।
पेंस ने 'उत्तर कोलंबस स्कूल' से प्राथमिक शिक्षण पूरा किया।  उन्होंने इंडियाना विश्वविद्यालय से कानून के सन्दर्भ में संशोधन और पढाई पूरी की।

इंडियाना राज्यपाल

२०१५ में माइक पेंस इंडियाना राज्य के राज्यपाल चुने गए।
हल्लौर

हल्लौर भारतीय राज्य उत्तर प्रदेश के सिदधारथनगर जिले का एक बड़ा गाँव है।
घुघली

घुघली भारतीय राज्य उत्तर प्रदेश के महाराजगंज जिले में एक शहर और एक नगर पंचायत है। यह गोरखपुर के पास स्थित है और भारत नेपाल सीमा के बहुत समीप है। घुघली की पूर्व में बैकुंठी नदी है। बैकुंठी नदी का तट अंतिम संस्कार और नदी से रेत निकालने के लिए है के लिए प्रयोग किया जाता है।

नगर पंचायत में अनियामितताएँ

घुघली नगर पंचायत के अध्यक्ष ने २०१३ में सभासदों पर कई आरोप लगाए। उन्होंने कहा कि सभासद गलत कार्य कराने का दबाव बना रहे हैं। गलत कार्य नहीं करने पर आरोप लगाया जा रहा है। जबकि इसके विप्रीत ख़ुद उनपर गम्भीर आरोप लगे थे।
अम्बरीष श्रीवास्तव

प्राप्त अवार्ड

वर्ष २००७ में, अम्बरीष श्रीवास्तव आल इंडिया नेशनल यूनिटी कांफ्रेस नई दिल्ली द्वारा आर्कीटेक्चरल इंजीनियरिंग के क्षेत्र में उत्कृष्ट सेवाओं, विशेष उपलब्धियों और योगदान के लिए राष्ट्रीय पुरस्कार “इंदिरा गांधी प्रियदर्शिनी अवार्ड" से सम्मानित किये गए थे। इंदिरा गांधी प्रियदर्शिनी अवार्ड पुरुषों और महिलाओं को उनके विभिन्न क्षेत्रों के व्यवसायों में उनकी उत्कृष्ट सेवाओं, विशेष उपलब्धियों और योगदान के लिए प्रदान किया जाता है। इस अवार्ड का प्रयोजन स्थान और देश में छिपी प्रतिभा को लक्ष्य करके उसकी पहचान करना है। वह पुरस्कार समारोह में उपस्थित नहीं हो सके थे क्योंकि वह एक सड़क दुर्घटना में ११ अक्टूबर २००७ में घायल हो गए थे, उन्होंने इस पुरस्कार को सीतापुर डाकघर के माध्यम से अपने घर पर प्राप्त किया था। 
2007 में इसके अलावा, वह इंजीनियरिंग और आर्कीटेक्चर " के क्षेत्र में भारतीय मानवाधिकार एसोसिएशन" द्वारा अभियंत्रण श्री" से तथा २००९ में हिन्दी कविता के क्षेत्र में हिन्दी साहित्य परिषद द्वारा "सरस्वती-रत्न" सम्मान से सम्मानित किये गए, निर्माण श्रमिकों के कल्याण के लिए वह सक्रिय रूप से एसीसी, लिमिटेड और अन्य कंपनियों के साथ संबद्ध है, साथ साथ उन्होंने निर्माण तकनीक पर कई हिन्दी लेख तथा किसानों, निर्माण श्रमिकों, सैनिकों, माताओं, बच्चों, आदि पर हिन्दी कविताओं की रचना की है।

व्यावसायिक सदस्यता

अम्बरीष श्रीवास्तव कई अंतर्राष्ट्रीय और राष्ट्रीय व्यावसायिक संस्थानों यथा अमेरिकन सोसायटी ऑफ़ सिविल इंजीनियर्स (ASCE), आर्किटेक्चरल इंजीनियरिंग इंस्टीटयूट (AEI), स्ट्रक्चरल इंजीनियरिंग इंस्टीटयूट (SEI), भारतीय सड़क कांग्रेस (IRC), भारतीय भवन कांग्रेस (IBC), इंडियन सोसायटी फॉर टेक्नीकल एजूकेशन (ISTE), भारतीय पुल इंजीनियर्स संस्थान (IIBE), भारत का क्वालिटी सर्किल फोरम (QCFI) इंडियन इंस्टीटयूट ऑफ़ बिल्डिंग डिजाइनर्स एशोसियेशन (IIBD)(अध्यक्ष के रूप में),, आई आई टी कानपुर के राष्ट्रीय भूकंप अभियंत्रण सूचना केन्द्र (NICEE) (व्यावहारिक रचनात्मक कार्यों को साझा करने के सम्बन्ध में) आदि के सदस्य है।
स्त्री शक्ति पुरस्कार

इतिहास

व्यक्तिगत महिलाओं में अनुकरणीय उपलब्धि को पहचानने के लिए, भारत सरकार ने १९९१ में स्त्री शक्ति पुरस्कार की स्थापना की।

२०१३ के प्राप्तकर्ता

मानसी प्रधान, डॉ एम वेंकैया, बीना शेठ लशकारी, टी राधा, के प्रशांत, डॉ वर्णी नंद और डॉ सीमा साखारे।
विशाखपट्नम

महत्त्व

विशाखापत्तनम के बंदरगाह का महत्त्व काफ़ी बढ़ा है क्योंकि कोरोमंडल तट पर यही एकमात्र संरक्षित बंदरगाह है। इसमें किए गए सुधारों से अब यह 10.2 मीटर ऊँचे पोतों को भी आश्रय देने की स्थिति में है। यह शहर एक महत्त्वपूर्ण पोत निर्माण केंद्र भी है। भारत में बने पहले स्टीमर का विशाखापत्तनम के बंदरगाह में 1948 में उद्घाटन हुआ था। विशाखापत्तनम मैंगनीज़ व तिलहन का निर्यात करता है और यहाँ एक तेल परिशोधनशाला तथा चिकित्सा संग्रहालय भी है। सघन वनों से युक्त इसके पूर्वी घाट और सुदूर पूर्वी क्षेत्र गोदावरी व इंद्रावती सहित अनेक नदियों द्वारा अपवाहित होते हैं। इस क्षेत्र की अर्थव्यवस्था का आधार कृषि है।

शिक्षण संस्थान

बंगाल की खाड़ी के उत्तरी छोर पर स्थित उपनगर वॉल्टेयर में आंध्र विश्वविद्यालय है। यहाँ के शैक्षणिक संस्थानों में आंध्र मेडिकल कॉलेज, कॉलेज ऑफ़ नर्सिंग, कॉलेज ऑफ़ इंजीनियरिंग, गाँधी इंस्टिट्यूट ऑफ़ टेक्नोलॉजी ऐंड मैनेजमेंट एवं कई महाविद्यालय हैं।

उद्योग

विशाखापत्तनम में पानी का जहाज़ बनाने का कारख़ाना है। यह एक प्राकृतिक तथा सुरक्षित समुद्री बन्दरगाह है। कृषि एवं खनिज सम्पत्ति में समृद्ध आन्ध्र प्रदेश, मध्य प्रदेश एवं उड़ीसा राज्य इस बन्दरगाह के पृष्ठ प्रदेश कहलाते हैं। यह एक उल्लेखनीय मत्स्य-शिकार का केन्द्र भी है। 
आन्ध्र प्रदेश और एशिया में सबसे तेज़ी से बढ़ रहे शहरों में से दूसरे सबसे बड़े इस शहर में उद्योग, जहाज़ निर्माण, एक बड़ी तेल रिफाइनरी, एक विशाल इस्पात और बिजली संयंत्र केन्द्र है।

परिवहन

विशाखापत्तनम वायु, रेल और सड़क मार्ग से प्रमुख भारतीय शहरों और राज्य की राजधानी हैदराबाद के साथ जुड़ा हुआ है। इंडियन एयरलाइंस की दैनिक उड़ाने दिल्ली, कोलकाता, हैदराबाद और चेन्नई से संचालित होती हैं।

पर्यटन

विशाखापत्तनम प्राचीन बौद्ध विरासत, भूवैज्ञानिक चमत्कार, प्रसिद्ध मंदिरों के एक उदार मिश्रण में संस्कृति, कला और शिल्प आदि के लिए प्रसिद्ध है। यह एक समय के साथ क़दम रखने वाला शहर है, यहाँ तक कि यह शहर अपने समृद्ध अतीत के संरक्षण के प्रति भी सजग है। इसके सुंदर पूर्वी घाट बंगाल की खाड़ी के नीले पानी पर एक जादुई स्पर्श देते हैं।

जनसंख्या

2011 की जनगणना के अनुसार विशाखापत्तनम शहर की जनसंख्या 1,728,128 है।
पूतोराना पठार

पुतोराना पठार (रूस: плато Путорана, प्लातो पुतोराना; अंग्रेज़ी: Putorana Plateau) या पुतोराना पहाड़ रूस के साइबेरिया क्षेत्र में स्थित एक ऊँचा पठार है। यह मध्य साइबेरियाई पठार के पश्चिमोत्तरी छोर पर तायमयिर प्रायद्वीप से दक्षिण में स्थित एक पहाड़ी इलाक़ा है। इसका सबसे ऊँचा पहाड़ १,७०० मीटर (५,६०० फ़ुट) ऊँचा कामेन पर्वत है। रूस का भौगोलिक केंद्र इस पठार पर स्थित विवि झील में पड़ता है। यहाँ ज़मीन के नीचे विश्व के सबसे बड़े निकल के खनिज भण्डार हैं। यहाँ आबादी कम होने से प्रकृति का राज है और दुनिया के सबसे बड़े रेनडियर झुण्ड भी यहीं पाए जाते हैं।
अरुणा वासुदेव

प्रारंभिक जीवन और शिक्षा

वासुदेव का जन्म 1936 में हुआ था। 
वासुदेव की बहन उमा वासुदेव भी एक लेखक-निर्देशक हैं। 
वासुदेव ने सुनील रॉय चौधरी से शादी की जो एक भारतीय राजनयिक थे। उन्होंने शादी के बाद अपना पहला नाम ही रखना पसंद किया।   अपने पति को उन्होंने कैंसर के कारण खो दिया । 
1960 के दशक की शुरुआत में, उन्होंने न्यूयॉर्क में फिल्म कक्षाओं में भाग लिया जहां उनके पिता काम कर रहे थे और भारत लौटने के बाद उन्होंने कई लघु वृत्तचित्र बनाए।  उन्होंने सिनेमा और सेंसरशिप पर पेरिस विश्वविद्यालय से डॉक्टरेट की उपाधि प्राप्त की है। उनकी पीएचडी थीसिस को 1979 में "लिबर्टी एंड लाइसेंस इन द इंडियन सिनेमा" नामक पुस्तक के रूप में प्रकाशित किया गया था।

व्यवसाय

वासुदेव वर्तमान में ओसियन-कॉनॉनिसेर्स ऑफ आर्ट प्राइवेट लिमिटेड के निदेशक के रूप में कार्य करती   
हैं।   वह भारत में लोक सेवा प्रसारण ट्रस्ट के ट्रस्टियों में से एक है। 
उन्होंने 1960 में दूरदर्शन के मेकअप रूम में ग्रीनहॉर्न के रूप में शुरुआत की।  
उन्होने 1988 मे सिनेमाया लॉन्च किया जो  एक प्रकाशन के रूप मे एशिया से फिल्म निर्माताओं को प्रदर्शित करता है।  1991 में, उन्होंने एशियाई फिल्मों के कारण को आगे बढ़ाने के लिए एक संगठन के रूप में अंतरराष्ट्रीय स्तर पर प्रसिद्ध NETPAC की स्थापना की।  
1990 के बाद से, वह कार्लोवी वैरी (1997), लोकार्नो , कान्स (कैमरा डी'ओआर), लास पालमास, पूसन सिंगापुर, फजर ( तेहरान ) और अंताल्या सहित अंतर्राष्ट्रीय फिल्म समारोहों के अध्यक्ष या जूरी सदस्य रही हैं।

पुरस्कार

1997 में, वासुदेव ने पुसान अंतर्राष्ट्रीय फिल्म समारोह में कोरियाई सिनेमा पुरस्कार जीता। 
2004 में, उन्हें इटालियन स्टार ऑफ़ सॉलिडैरिटी मेडल से सम्मानित किया गया।  
2006 में, वासुदेव को सिनेमेनिला इंटरनेशनल फिल्म फेस्टिवल में लाइफटाइम अचीवमेंट अवार्ड मिला । 
2015 में, वासुदेव को अंतर्राष्ट्रीय मानचित्र पर एशियाई सिनेमा लगाने के लिए उनके योगदान के लिए कोलंबो के अंतर्राष्ट्रीय फिल्म महोत्सव के दूसरे संस्करण में लाइफटाइम अचीवमेंट पुरस्कार से सम्मानित किया गया।   उसी वर्ष हवाई अंतर्राष्ट्रीय फिल्म समारोह में, वासुदेव ने फिल्म पुरस्कार में एक विजन जीता। 
उन्हें इतालवी एकजुटता के स्टार और आर्ट्स एंड लेटर्स के शेवेलियर से सम्मानित किया गया, जो दो प्रमुख फिल्म-निर्माण देशों, इटली और फ्रांस के सर्वोच्च खिताब हैं।  
त्रिपोली फिल्म फेस्टिवल ने सिनेमा पर सर्वश्रेष्ठ लेखन के लिए अपने पुरस्कार का नाम "अरुणा वासुदेव पुरस्कार" रखा है।
परिवर्तिनी एकादशी

पौराणिक कथा

युधिष्ठिर कहने लगे कि हे भगवान! भाद्रपद शुक्ल एकादशी का क्या नाम है? इसकी विधि तथा इसका माहात्म्य कृपा करके कहिए। तब भगवान श्रीकृष्ण कहने लगे कि इस पुण्य, स्वर्ग और मोक्ष को देने वाली तथा सब पापों का नाश करने वाली, उत्तम वामन एकादशी का माहात्म्य मैं तुमसे कहता हूँ तुम ध्यानपूर्वक सुनो।
यह एकादशी जयंती एकादशी भी कहलाती है। इसका यज्ञ करने से वाजपेय यज्ञ का फल मिलता है। पापियों के पाप नाश करने के लिए इससे बढ़कर कोई उपाय नहीं। जो मनुष्य इस एकादशी के दिन मेरी (वामन रूप की) पूजा करता है, उससे तीनों लोक पूज्य होते हैं। अत: मोक्ष की इच्छा करने वाले मनुष्य इस व्रत को अवश्य करें।
जो कमलनयन भगवान का कमल से पूजन करते हैं, वे अवश्य भगवान के समीप जाते हैं। जिसने भाद्रपद शुक्ल एकादशी को व्रत और पूजन किया, उसने ब्रह्मा, विष्णु सहित तीनों लोकों का पूजन किया। अत: हरिवासर अर्थात एकादशी का व्रत अवश्य करना चाहिए। इस दिन भगवान करवट लेते हैं, इसलिए इसको परिवर्तिनी एकादशी भी कहते हैं।
भगवान के वचन सुनकर युधिष्ठिर बोले कि भगवान! मुझे अतिसंदेह हो रहा है कि आप किस प्रकार सोते और करवट लेते हैं तथा किस तरह राजा बलि बलि को बाँधा और वामन रूप रखकर क्या-क्या लीलाएँ कीं? चातुर्मास के व्रत की क्या ‍विधि है तथा आपके शयन करने पर मनुष्य का क्या कर्तव्य है। सो आप मुझसे विस्तार से बताइए।
श्रीकृष्ण कहने लगे कि हे राजन! अब आप सब पापों को नष्ट करने वाली कथा का श्रवण करें। त्रेतायुग में बलि नामक एक दैत्य था। वह मेरा परम भक्त था। विविध प्रकार के वेद सूक्तों से मेरा पूजन किया करता था और नित्य ही ब्राह्मणों का पूजन तथा यज्ञ के आयोजन करता था, लेकिन इंद्र से द्वेष के कारण उसने इंद्रलोक तथा सभी देवताओं को जीत लिया।

उद्देश्य

इस व्रत को करने वाला दिव्य फल प्राप्त करता है।
अवध बिहारी

शहीद अवध बिहारी भारतीय स्वतंत्रता संग्राम के महान क्रान्तिकारी थे। बोस की क्रांतिकारी गतिविधियों के चलते अंग्रेजी शासकों की नींद हराम हो गई थी। उन्होंने वायसराय लार्ड हार्डिंग्ज पर बम प्रहार किया तथा लारेंस गार्डस बम कांड में भी मुख्य भूमिका निभाई। स्वाधीनता संग्राम में भाग लेने के कारण 11 मई 1915 को अंबाला जेल में अवध बिहारी बोस को फांसी दी गई थी।
दूरी

दूरी (distance) दिक् में किन्ही दो बिन्दुओं के बीच की जगह के सांख्यिक मापन को कहते हैं, अर्थात यह उन दोनों बिन्दुओं के बीच के पथ की लम्बाई का माप है। किसी गतिमान वस्तु द्वारा किसी समय में तय किए पथ की लंबाई को भी उस वस्तु द्वारा चली गई दूरी कहते हैं।
१६२१ ईसा पूर्व

१६२१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६२१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अनुराधापुर

अनुराधापुर (सिंहल : අනුරාධපුරය ; तमिल : அனுராதபுரம்) श्री लंका का प्रमुख नगर है। यह श्रीलंका के उत्तर-केन्द्रीय प्रान्त की राजधानी तथा अनुराधापुर जिले का मुख्यालय है। यह नगर श्री लंका के प्राचीन राजधानियों में से एक है। प्राचीन श्रीलंका की सभ्यता के भग्नावशेष यहाँ सुरक्षित रखे गये हैं। यह नगर कई शताब्दियों तक बौद्ध धर्म के थेरवाद सम्प्रदाय का केन्द्र था। नगर अब यूनेस्को की विश्व विरासत है। 
यह नगर कोलम्बो से २०० किमी उत्तर में मालवातु ओया के किनारे स्थित है। यह विश्व की सबसे प्राचीन नगरियों में से है। यह श्रीलंका की आठ विश्व विरासतों में से एक है।
धान उत्पादन की मेडागास्कर विधि

मेडागास्कर विधि धान उत्पादन की एक तकनीक है जिसके द्वारा पानी के बहुत कम प्रयोग से भी धान का बहुत अच्छा उत्पादन सम्भव होता है। इसे सघन धान प्रनाली (System of Rice Intensification-SRI या श्री पद्धति) के नाम से भी जाना जाता है। जहां पारंपरिक तकनीक में धान के पौधों को पानी से लबालब भरे खेतों में उगाया जाता है, वहीं मेडागास्कर तकनीक में पौधों की जड़ों में नमी बरकरार रखना ही पर्याप्त होता है, लेकिन सिंचाई के पुख्ता इंतजाम जरूरी हैं, ताकि जरूरत पड़ने पर फसल की सिंचाई की जा सके। सामान्यत: जमीन पर दरारें उभरने पर ही दोबारा सिंचाई करनी होती है। इस तकनीक से धान की खेती में जहां भूमि, श्रम, पूंजी और पानी कम लगता है, वहीं उत्पादन 300 प्रतिशत तक ज्यादा मिलता है। इस पद्धति में प्रचलित किस्मों का ही उपयोग कर उत्पादकता बढाई जा सकती है। 
अफ्रीकी देश मेडागास्कर में 1983 में फादर हेनरी डी लाउलेनी ने इस तकनीक का आविष्कार किया था।

परिचय

इस तरीके में, पौधों को जल्दी सावधानीपूर्वक रोपा जाता है (परंपरागत खेती में २१ दिन के पौधों के मुकाबले ८ से १२ दिन के पौधों को)। इन्हें बगैर कीचड़युक्त परिस्थिति में रोपा जाता है। पौधों की रोपाई के बीच पर्याप्त जगह छोड़ी जाती है, यह जगह २०, २५, ३० या ५० सेमी तक हो सकती है। खेत को धान में बाली आने तक बारी-बारी से नम एवं सूखा रखा जाता है एवं पानी से नही भरा जाता (पौधों में धान के बढ़ने के दौर में खेत में 1 से ३ सेमी पानी) है। पौधों की कटाई करने से २५ दिन पहले खेत से पानी निकाल दिया जाता है एवं जैविक खाद जितना हो सके उतना प्रयोग किया जाता है। धान की रोपाई के १० दिन बाद मशीन से निराई (खरपतवार निकालना) शुरू करनी चाहिए; कम से कम दो बार निराई आवश्यक है; ज्यादा हो सके तो बेहतर है। माना जाता है कि यह जड़ वाले हिस्से में बेहतर बढ़ोतरी की परिस्थिति प्रदान करता है, लागत में कमी करता है, मिट्टी की गुणवत्ता में सुधार लाता है एवं पानी के उपयोग को बेहतर बनाता है।

विधि की खोज एवं प्रसार

इस विधि को फ्रांसीसी पादरी फादर हेनरी डे लाउलानी द्वारा १९८० के दशक की शुरूआत में मेडागासकर में विकसित किया गया। वस्तुत: एसआरआई का विकास दो दशकों में हुआ है, जिसमें १५ वर्षों तक मेडागास्कर में जांच, प्रयोग एवं नियंत्रण एवं अगले छः वर्षों में तेजी से २१ देशों में प्रसार हुआ। अपहॉफ एवं उनके संगठन ने इसे २१वीं सदी में किसानों की जरूरतों का जवाब बताते हुए १९९७ से अन्य देशों में प्रसार शुरू किया।

भारत में प्रयोग

भारत में व्यवहारिक तौर पर प्रयोग २००२-०३ में प्रारम्भ हुआ एवं इसके बाद तमिलनाडु, आंध्र प्रदेश, पश्चिम बंगाल, झारखंड, छत्तीसगढ़ एवं गुजरात में "श्री पद्धति" को व्यवहार में लाया गया।
काचितीकरण

किसी पदार्थ को काच में परिवर्तन करने की क्रिया को काचितीकरण (Vitrification) कहते हैं। (यह लैटिन शब्द vitreum से बदलकर बने फ्रेंच शब्द 'vitrifier' से बना है जिसका अर्थ 'काच' होता है।)